KEMIN KENNELKERHO RY

/Matti Vinblad

**TOIMINTAKERTOMUS VUODELTA 2015**

**Yleistä:**

Kulunut toimintavuosi oli kerhon 84 ja toiminnaltaan varsin normaali.

Vuosikokous pidettiin Ravintola Puukerhossa 26.02.2015 ja paikalla oli 19 kerhon jäsentä. Kokouksen puheenjohtajana toimi Markku Mattila ja sihteerinä Mikko Haapaniemi. Kokous sujui sopuisasti, eikä mistään asiasta tarvinnut äänestää. Kerhon puheenjohtajaksi valittiin Matti Vinblad ja sihteerinä on toiminut vuoden aikana Mikko Haapaniemi.

Viime kesänä järjestettiin Kemin Seura- ja Palveluskoirakerhon kanssa kansainvälinen koiranäyttely, jossa oli yli 2000 koiraa. Näyttely vaati melkoisen määrän talkootunteja ja kerhon puolesta oli talkoolaisia kahtena päivänä 38 henkeä. Kokouksia pidettiin 3 kappaletta ennen näyttelyä ja 1 kokous näyttelyn jälkeen. Talkoomiehiä saatiin paikalle tarpeellinen määrä, mistä kiitos kaikille näyttelyn järjestämiseen osallistuneille. Näyttelyn tuotto oli erittäin hyvä ottaen huomioon vaikea taloudellinen tilanne maassamme. Koiranomistajat ja ulkomuototuomarit kehuivat näyttelyämme todella onnistuneeksi. Elokuussa pidettiin kerhon perinteiset ampumakilpailut, johon osallistui 5 kilpailijaa.

Vähäjoen kämpän saunan katto uusittiin ja kämpän seinien maalipintaa paikkailtiin. Saunan pata uusittiin. Lisäksi tien laitoja raivattiin. Pikkujoulua vietettiin Puistopaviljongissa ja paikan päällä oli 23 kerhon jäsentä ja 11 ei-jäsentä.

Vuosikokouksen yhteydessä jaettiin ampumakilpailujen palkinnot, valionlautaset ja kiertopalkinnot.

Jäsenmaksuja kertyi kerhon tilille hieman enemmän kuin edellisenä vuotena. Osalla jäsenistä on maksu ilmeisesti päässyt unohtumaan.

**Kokoukset, Tilaisuudet, Tapahtumat 2015**

Johtokunta on kokoontunut kolme kertaa + yksi puhelinkokous ja jaostot useita kertoja kokeiden järjestämiseksi.

Vuosikokous pidettiin 26.02.2015

Näyttelytoimikunta on kokoontunut neljä kertaa.

Kansainvälinen koiranäyttely pidettiin Kemissä , Sauvosaaren kentällä ; koiria yhteensä yli 2000.

Kerhon ampumakilpailut pidettiin elokuussa, yhteiskilpailun voitti Kari Heinonen pistemäärällä 172 p.

**Koetoiminta, Näyttelytoiminta 2015**

Kanakoiramiehet järjestivät kahdet vesi- ja jälkityökokeet. , ajokoepuolella järjestettiin beaglein pm-kokeet ja kerhon mestaruusajokokeet. Linnunhaukut pidettiin Posiolla ja lisäksi järjestettiin yhdet hirvenhaukkukokeet.

Hirvenhaukkukokeiden ja karhunhaukkutaipumuskokeiden palkintotuomarikurssit pidettiin heinäkuussa Keminsuun Metsästysseuran majalla.

Kerhon jäsenet osallistuivat kohtalaisella menestyksellä kokeisiin ja näyttelyihin.

Ari ja Reijo Kukkosen omistama suomenajokoirauros Tivakan Rossi voitti pohjanlohkon valintakokeen ja sijoittui yhdeksänneksi sm-kokeissa. Rossi sijoittui myös Ruotsissa pidetyissä rodun mestaruusajokokeissa sijalle 11. Koira on Suomen ja Ruotsin kaksoisvalio.

Martti Uksilan omistama karhukoirauros Teilojan Säkä voitti pohjanlohkon valintakokeen ja tuli seitsemänneksi SM-kokeessa.

Pystykorvista kerhomme jäsenten Kari Tyystälän Kotirovan Mosku ja Markku Jussilan Kontiokummun Aava ottivat kaksoisvoiton pm-kilpailuista. Lisäksi Mosku tuli pohjanlohkossa toiseksi ja sm-kisoissa kahdeksanneksi.

Mika Kurosen omistama venäjänajokoiranarttu Riistakairan Iina sijoittui kolmanneksi sm-ottelussa.

**Jäsenmäärä 2015**

Kerhon jäsenmäärä oli 31.12.2015 149 henkilöä, joista maksavia 81, ainaisjäseniä 6, kunniapuheenjohtaja 1 , vapaajäseniä 53, sekä johtokunta 8 henkilöä.

**Merkkipäivät**

50-vuotta täyttivät: Jussila Markku, Regina Kimmo, Koskela Jari

60-vuotta täyttivät: Kullaa Ari

70-vuotta täyttivät: Haapakoski Kauko

80-vuotta täyttivät: Kenttä Aarre, Kaasalainen Kauko, Savolainen Reijo

Kerho lahjoitti kaikille päivänsankareille Mika Kurosen tekemän hyvän käyttöpuukon.

**Kuolleita**

Klemetti Ilpo

Karvonen Allan

Lautiosaaressa 17.01.2016 *Matti Vinblad*